**VŠEOBECNÉ OBCHODNÉ PODMIENKY**

Tieto všeobecné obchodné podmienky upravujú práva a povinnosti zmluvných strán vyplývajúce z kúpnej zmluvy uzatvorenej medzi kupujúcim a predávajúcim.

**VYMEDZENIE POJMOV**

1. Prevádzkovateľom internetovej stránky [www.lindalilikova.sk](http://www.lindalilikova.sk) je fyzická osoba Mgr. Linda Liliková, Platanova 1603/88, 90042 Miloslavov (ďalej aj ako „predávajúci“).
2. Kupujúcim je fyzická alebo právnická osoba, ktorá si prostredníctvom web stránky www.lindalilikova.com objedná tovar (ďalej aj ako "kupujúci").
3. Kupujúcim je každý návštevník internetovej stránky, ktorý prostredníctvom objednávkového formulára na [www.lindalilikova.sk](http://www.lindalilikova.sk) vytvoril objednávku.
4. Pre účely zákona č. 102/2014 Z. z. sa spotrebiteľom rozumie fyzická alebo právnická osoba, ktorá nenakupuje tovar pre účely jeho predaja iným osobám, za účelom podnikania alebo výkonu zamestnania či povolania.
5. Tovarom sú všetky produkty zverejnené na stránke [www.lindalilikova.sk](http://www.lindalilikova.sk), ktoré možno zakúpiť pomocou predajného formulára.
6. Objednávka vzniká potvrdením objednávky vybraného tovaru kupujúcim, vrátane kompletného vyplnenia objednávkového formulára.
7. Kupujúci plne uznáva elektronickú komunikáciu predovšetkým prostredníctvom webovej stránky [www.lindalilikova.sk](http://www.lindalilikova.sk), e-mailovej, telefonickej komunikácie a komunikácie pomocou elektronických médií (skype, google). Vyhlasujem, že dáta slúžia len pre účely identifikácie a nebudú poskytnuté tretím osobám ani inak zneužité. Potvrdením objednávky kupujúci súhlasí so zasielaním ponukových e-mailov z internetového obchodu [www.lindalilikova.sk](http://www.lindalilikova.sk).
8. Vzťahy medzi predávajúcim (Poskytovateľom služieb) a kupujúcim – (Spotrebiteľom, Klientom) neupravené obchodnými podmienkami sa riadia občianskym zákonníkom (č. 40/1964 Z. z.) a zákonom o ochrane spotrebiteľa (č. 250/2007 Z. z.). Vzťahy medzi predávajúcim a kupujúcim – neupravené obchodnými podmienkami sa riadia obchodným zákonníkom.
9. Produkty predávané prostredníctvom stránky [www.lindalilikova.sk](http://www.lindalilikova.sk) sú informačnými produktmi. Akékoľvek šírenie alebo poskytovanie tretím osobám bez súhlasu autorov je zakázané. Autorka nenesie zodpovednosť za úspechy, či neúspechy plynúce z použitia informácií.

**PODMIENKY DODANIA**

1. Dodacie lehoty sú pre rôzne druhy tovaru rôzne. Termín dodávky alebo odberu tovaru bude vždy oznámený kupujúcemu pri overovaní objednávky.
2. Vo všeobecnosti je termín dodávky alebo odberu tovaru od 2 do 7 dní od dátumu overenia objednávky.
3. Vo výnimočných prípadoch, keď niektoré druhy tovarov nie sú skladom, a nie sú k dispozícii ani u výrobcov a dovozcov môže byť dodacia lehota dlhšia. Rovnako pri výrobkoch vyrábaných na mieru, je dodacia doba dlhšia.

**CENA, PLATOBNÉ PODMIENKY A PREPRAVNÉ**

1. Cena tovaru je uvedená na stránke predávajúceho. Ceny môžu podliehať zmenám. Predávajúci si vyhradzuje právo zmeny cien v nadväznosti na zmeny cien výrobcov a dovozcov. Platná cena tovaru bude vždy oznámená pri overovaní objednávky.
2. Kupujúci uhrádza platbu v hotovosti alebo prevodom na účet predávajúceho.
3. Pri odovzdávaní tovaru platí kupujúci cenu za tovar + dopravné.
4. Spôsob dopravy si volí kupujúci sám pri vytváraní objednávky v internetovom obchode predávajúceho alebo pri inom spôsobe komunikácie.
5. Výška nákladov na dopravu bude vždy oznámená kupujúcemu pri overovaní objednávky

**PREBRANIE TOVARU**

1. Kupujúci sa zaväzuje prevziať tovar v dohodnutom termíne na adrese uvedenej na objednávke.
2. Pri preberaní tovaru je kupujúci povinný skontrolovať fyzickú neporušenosť a kompletnosť zásielky. Pokiaľ je zásielka viditeľne poškodená a zničená, kupujúci je povinný bez prevzatia zásielky ihneď kontaktovať predávajúceho a so zasielateľskou spoločnosťou spísať Zápis o škode na zásielke. Akékoľvek neskoršie reklamácie na množstvo a fyzické porušenie tovaru nebudú akceptované.
3. Kupujúci nadobúda vlastnícke práva k tovaru až uhradením plnej ceny a ďalších peňažných čiastok dohodnutých v kúpnej zmluve na diaľku na účet predávajúceho. Do doby prechodu vlastníckych práv z predávajúceho na kupujúceho, ktorý má tovar v držbe, má kupujúci všetky povinnosti uschovávateľa veci a je povinný tovar na vlastné náklady bezpečne uschovať a označiť ich tak, aby boli za každých okolností identifikovateľné ako tovar predávajúceho.
4. Predávajúci je oprávnený požadovať splnenie záväzkov, najmä uhradenie ceny za tovar a to bez ohľadu na to, že vlastníctvo k tovaru ešte neprešlo na kupujúceho.
5. Nebezpečenstvo škody na tovare prechádza na kupujúceho momentom prevzatia kupujúcim alebo jeho splnomocnencom.

**ODSTÚPENIE OD ZMLUVY**

1. Kupujúci je oprávnený bez uvedenia dôvodu odstúpiť od zmluvy do 14 pracovných dní odo dňa prevzatia tovaru. Odstúpenie od zmluvy musí byť uskutočnené písomnou formou, musí obsahovať všetky údaje slúžiace k identifikácii tovaru musí byť vo vyššie uvedenej lehote doručené spolu s tovarom na adresu predávajúceho resp. inú, ktorú predávajúci určí.
2. Tovar nesmie byť poškodený, používaný a spolu s tovarom musí kupujúci odovzdať všetky dokumenty týkajúce sa predmetného tovaru (návod na obsluhu, záručný list, doklad o nadobudnutí a pod.), ktoré obdržal pri jeho kúpe. Kupujúci súhlasí a berie na vedomie, že písomnou formou sa v tomto prípade rozumie listina o odstúpení od kúpnej zmluvy podpísaná kupujúcim.
3. Tovar sa nevracia na dobierku. Takto zaslaný tovar sa neprijíma a vracia späť.
4. Pri dodržaní vyššie uvedených povinností kupujúceho, predávajúci prevezme tovar späť a do 15 dní odo dňa odstúpenia zmluvy cenu zaplatenú za tovar alebo preddavok, ktorý kupujúci uhradil za tovar, vráti kupujúcemu vopred dohodnutým spôsobom späť.
5. Kupujúci nemôže odstúpiť od kúpnej zmluvy uzavretej na diaľku najmä v nasledovných prípadoch:
* ak ide o zmluvu, ktorej predmetom je predaj tovaru zhotoveného podľa osobitých požiadaviek kupujúceho alebo tovaru určeného osobitne pre jedného kupujúceho, alebo tovaru, ktorý vzhľadom na jeho vlastnosti nemožno vrátiť
1. Predávajúci si vyhradzuje právo zrušiť objednávku (odstúpiť od zmluvy) alebo jej časť ak:
2. tovar sa nevyrába alebo sa prestal vyrábať
3. vystavená cena tovaru bola chybná

**ZODPOVEDNOSŤ ZA OBSAH WEBU**

1. Webová stránka [www.lindalilikova.sk](http://www.lindalilikova.sk) môže byť aktualizovaná bez predchádzajúceho upozornenia a služby môžu byť kedykoľvek bez predchádzajúceho upozornenia zmenené.

**ZÁVEREČNÉ USTANOVENIA**

* 1. Predávajúci si vyhradzuje právo meniť a dopĺňať tieto všeobecné obchodné podmienky bez predchádzajúceho upozornenia kupujúceho.
	2. V prípade zmeny všeobecných obchodných podmienok sa riadi celý proces nákupu prostredníctvom tých všeobecných obchodných podmienok, ktoré boli platné v momente odoslania objednávky kupujúcim a tieto sú prístupné na internetovej stránke predávajúceho.
	3. Odoslaním objednávky kupujúci potvrdzuje, že si prečítal všeobecné obchodné podmienky, porozumel im a súhlasí s ich znením.
	4. Neupravené vzťahy v týchto všeobecných obchodných podmienkach sa riadia podľa príslušných ustanovení predovšetkým Zákona č. 40/1964 Zb, Zákona č. 250/2007 Z.z., Zákona č. 102/2014 Z.z., Zákona č. 122/2013 Z.z., Zákona č. 22/2004 Z.z. ako aj Zákona č. 513/1991 Z.z.

Tieto Všeobecné obchodné podmienky nadobúdajú platnosť a účinnosť 01.10.2021.